
ADMINISTRACINĖS PASLAUGOS TEIKIMO APRAŠYMAS
DĖL LEIDIMO PREKIAUTI IR (AR) TEIKTI PASLAUGAS VIEŠOSIOSE VIETOSE IŠDAVIMO, GALIOJIMO PANAIKINIMO
	Administracinės paslaugos pavadinimas
	Leidimo prekiauti ir (ar) teikti paslaugas viešosiose vietose išdavimas, galiojimo panaikinimas

	Administracinės paslaugos kodas
	07-01
PASA00067

	Administracinės paslaugos aprašymo versija ir jos sukūrimo data
	9 versija 
2025-10

	Administracinės paslaugos gavėjai
	Gyventojai
Verslo subjektai
Viešojo sektoriaus subjektai

	Funkcija, kurią vykdant teikiama administracinės paslauga
	Savarankiška funkcija

	Administracinės paslaugos aprašymas
	Paslauga teikiama Lietuvos Respublikoje įregistruotoms įmonėms bei fiziniams asmenims, įstatymų nustatyta tvarka įregistravusiems savo veiklą ir norintiems vykdyti prekybą (paslaugų teikimą) viešosiose vietose ir prekyvietėse iš (nuo) laikinojo įrenginio, prekybai pritaikyto automobilio ar jo priekabos bei fiziniams asmenims, nesiverčiantiems individualia veikia, bet parduodantiems savivaldybės viešosiose vietose arba prekyvietėse savo užaugintą produkciją ar pagamintą daiktą.
Viešoji vieta – savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar automobilinių priekabų, lauko kavinių ir kitų statinių, kurie naudojami terminuotą laiką.
Už leidimo prekiauti ir (ar) teikti paslaugas Marijampolės savivaldybės viešosiose vietose išdavimą mokama vietinė rinkliava pagal Marijampolės savivaldybės tarybos patvirtintą tvarką. 
Atvejai:
A. Leidimo išdavimas;
B. Leidimo galiojimo panaikinimas.
Juridiniai ar fiziniai asmenys prekiauti ar teikti paslaugas Marijampolės savivaldybės viešosiose vietose gali tik turėdami  Administracijos direktoriaus arba jo įgalioto asmens išduotą leidimą. 
Leidimus prekiauti ar teikti paslaugas viešosiose vietose Marijampolės miesto teritorijoje pasirašo Viešosios tvarkos skyriaus vedėjas arba vyriausiasis specialistas, Marijampolės savivaldybės seniūnijose- kaimiškųjų seniūnijų seniūnai.
Prašymas, užpildytas pagal nustatytą formą, gali būti pateikiamas:
	- atvykus į Administraciją adresu: Marijampolė, 
J. Basanavičiaus a.1;
	- atvykus į seniūniją, kai norima prekiauti ir (ar) teikti paslaugas kaimiškosios seniūnijos teritorijoje nustatytose viešosiose vietose;
	- siunčiant paštu ar per pasiuntinį adresu: J. Basanavičiaus a.1, 68307 Marijampolė;
	- elektroniniu paštu: paslauga@marijampole.lt;	- siunčiant per E. siuntų pristatymo sistemą;
	- siunčiant per Elektroninių valdžios vartų portalą - www.epaslaugos.lt
Paslaugos gavėjui leidimas arba atsisakymas išduoti leidimą išduodamas tiesiogiai atvykus į Savivaldybę ar seniūniją arba išsiunčiamas asmeniui jo nurodytu būdu: paprastu paštu arba per E. pristatymo informacinę sistemą arba prisijungus prie Elektroninių valdžios vartų (www.epaslaugos.lt)

	Administracinės paslaugos rezultatas
	A. Išduotas leidimas arba pranešimas apie leidimo neišdavimą;
B. Panaikintas leidimo galiojimas

	Teisės aktai, reguliuojantys administracinės paslaugos teikimą
	Lietuvos Respublikos rinkliavų įstatymas 
https://e-seimas.lrs.lt/portal/legalActEditions/lt/TAD/TAIS.103713

Marijampolės savivaldybės tarybos 2018 m. lapkričio 26 d. sprendimas Nr. 1-324 „Dėl Marijampolės savivaldybės tarybos 2017 m. vasario 27 d. sprendimo Nr. 1-33 „Dėl prekybos ir paslaugų teikimo Marijampolės savivaldybės viešosiose vietose tvarkos aprašo patvirtinimo“ pakeitimo“
https://www.e-tar.lt/portal/lt/legalActEditions/77be75c0048d11e79ba1ee3112ade9bc 

Marijampolės savivaldybės administracijos direktoriaus 2019 m. sausio 30 d. įsakymas Nr. DV-161 „Dėl viešųjų prekybos ir paslaugų teikimo vietų nustatymo“
https://teisesaktai.marijampole.lt/document/50477

Marijampolės savivaldybės tarybos 2024 m. vasario 26 d. sprendimas Nr. 1-69 „Dėl Vietinės rinkliavos už leidimo prekiauti ar teikti paslaugas Marijampolės savivaldybės tarybos nustatytose viešosiose vietose išdavimą nuostatų patvirtinimo“
https://teisesaktai.marijampole.lt/document/66218

	Informacija ir dokumentai, kuriuos turi pateikti asmuo
	A. Leidimo išdavimas. 
1. Paraiška;
2. Individualios veiklos vykdymo pažyma;
3. Ūkininko ūkio įregistravimo pažymėjimas arba dokumentas, patvirtinantis teisę į turimą žemę (jeigu jis yra tos žemės savininkas) arba sutartinius santykius įteisinantis dokumentas (jeigu jis naudojasi ne jam nuosavybės teise priklausančiu žemės sklypu), kai asmuo pageidauja prekiauti savo išauginta žemės ūkio produkcija;
4. Bityno pasas (prekiaujant medumi);
5. Gyvūną identifikuojantis dokumentas (teikiant pasivažinėjimo kinkomuoju transportu paslaugą);
6. Lietuvos tautodailininkų sąjungos nario pažymėjimas, tautinio paveldo produkto sertifikatas, kulinarinio paveldo fondo sertifikatas, meno kūrėjo pažymėjimas ar tradicinio amatininko sertifikatas;
7. Sutartinius santykius įteisinantis dokumentas, jeigu kioske (paviljone) veiklą numato vykdyti ne kiosko (paviljono) savininkas;
8. Pramoginių įrenginių išdėstymo supaprastintas projektas (teikiant paslaugas pramoginiais įrenginiais), kurį sudaro:
- aiškinamasis raštas;
- pramoginių įrenginių išdėstymo planas topografiniame plane su pažymėtomis jų išdėstymo vietomis;
- pramoginių įrenginių vaizdai (brėžiniai) su išmatavimais;
- vizualinė informacija (įrenginių foto nuotraukos);
- veiklos civilinės atsakomybės draudimo poliso kopija, galiojanti iki leidimo teikti paslaugas pramoginiais
įrenginiais viešosiose vietose galiojimo pabaigos;
9. Jeigu prašoma išduoti leidimą teikti paslaugas pramoginiais įrenginiais, įrašytais į Potencialiai pavojingų įrenginių valstybės registrą, papildomai pateikiama:
- potencialiai pavojingų įrenginių valstybės registro pažyma;
- atrakcionams valdyti savininko paskirto operatoriaus pareiginė instrukcija, kurioje numatomos jo funkcijos, pareigos, atsakomybė.

Pastaba. Pageidaujantys prekiauti ar teikti paslaugas įsirengtame kioske ar paviljone, vykdyti prekybą iš įrengtų specializuotų transporto priemonių, lauko kavinių turi turėti rašytinį pritarimą statyti laikiną statinį, kuris išduodamas atsižvelgiant į Statybos įstatymo reikalavimus. Pašymas "Pritarti laikinojo statinio projektui / pratęsti laikinojo statinio naudojimo terminą".
B. Leidimo galiojimo panaikinimas
Leidimo galiojimas panaikinamas pateikus prašymą.
Siunčiant prašymą paštu, siunčiamas prašymas ir kitų dokumentų kopijos

	Informacija ir dokumentai, kuriuos turi gauti institucija (prašymą nagrinėjantis tarnautojas)
	Informacija apie juridinio asmens statusą - Juridinių asmenų registras;
Informaciją apie išduotą verslo liudijimą ar individualios veiklos pažymą - Valstybinė Mokesčių inspekcija prie Lietuvos Respublikos Finansų ministerijos.

	Administracinės paslaugos tipas
	Elektroninė 
Neelektroninė paslauga

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/service/42522/23640
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:

	
	Gyventojams:
-elektroninio parašo naudotojams;
-asmens tapatybės kortelė
Verslo subjektams: 
-elektroninio parašo naudotojams;
-asmens tapatybės kortelė
	Viešojo sektoriaus subjektai
-elektroninio parašo naudotojams;
-asmens tapatybės kortelė
Užsieniečiai
-elektroninio parašo naudotojams;
-asmens tapatybės kortelė

	Administracinės paslaugos teikimo proceso aprašymas
	„Prašymo pateikimas“
1. Paslaugos gavėjas arba įgaliotas asmuo, norintis gauti leidimą Marijampolės savivaldybės viešosiose vietose prekiauti ir (ar) teikti paslaugas, prašymą pateikia ne vėliau kaip prieš 5 darbo dienas iki veiklos pradžios atvykęs į Administraciją arba seniūniją, atsiunčia paštu ar per pasiuntinį arba pateikia elektroniniu būdu pasirašytą kvalifikuotu elektroniniu parašu per Elektroninių valdžios vartų portalą - www.epaslaugos.lt.
„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą arba per 5 darbo dienas nuo prašymo gavimo dienos informuoja asmenį apie būtinybę pateikti jam trūkstamus dokumentus ar trūkstamą informaciją.
„Atsakymo pateikimas“
3. Paslaugos teikėjas išduoda leidimą per 5 darbo dienas nuo visų reikiamų dokumentų pateikimo arba parengia raštą, kuriame nurodoma, kodėl toks leidimas nebus išduotas ir pateikia paslaugos gavėjui prašyme nurodytu būdu.

	Administracinės paslaugos teikėjas
	Viešosios tvarkos skyrius
J. Basanavičiaus a. 1, Marijampolė
tel.+37034390056
mob. +37062176630
el. p. viesoji.tvarka@marijampole.lt 

Igliaukos seniūnija, 
Marijampolės sav., Igliauka, Vytauto g. 19;
Marijampolės sav., Gudeliai, Vytauto g. 8 
tel. +370 343 24525, 
mob. +370 610 92997, el. p. igliauka@marijampole.lt
Liudvinavo seniūnija, 
Marijampolės sav., Liudvinavas, Vytauto g. 6
tel. +370 343 20425, 
mob. +370 620 78 879, 
el. p. liudvinavas@marijampole.lt

Mokolų seniūnija,
Marijampolė, Lietuvininkų g. 18
Marijampolės sav., Šunskai, Varpo g. 32
tel. +370 343 50628,
mob. +370 615 93839, 
el. p. mokolai@marijampole.lt

Patašinės seniūnija, 
Marijampolė, Lietuvininkų g. 18
tel. +370 343 55542, 
mob. +370 698 76783, 
el. p. patasine@marijampole.lt

Sasnavos seniūnija, 
Marijampolės sav., Sasnava, Sūduvos g. 27
tel. +370 343 28788, 
mob. +37069305416, el. p. sasnava@marijampole.lt


	Administracinės paslaugos suteikimo trukmė
	5 d. d.

	Administracinės paslaugos suteikimo kaina (jei administracinė paslauga teikiama atlygintinai)
	Mokėjimo rekvizitai:
Gavėjas: Marijampolės savivaldybės administracija (į.k. 188769113)
Gavėjo bankas: AB SEB bankas
Sąskaita: LT 19 7044 0600 0621 0181
Įmokos pavadinimas - vietinė rinkliava už leidimo prekiauti (teikti paslaugas) Marijampolės savivaldybės viešosiose vietose išdavimą 
Vienos dienos vietinės rinkliavos dydžiai:
· [bookmark: _Hlk156305265]kai prekiaujama ar teikiamos paslaugos iš (nuo) laikinųjų prekybos įrenginių, kai užimamas  plotas iki 3 kv. m. – 2 Eur, už kiekvieną papildomą kv. m –1 Eur;
· [bookmark: _Hlk156305376]kai prekiaujama iš prekybai įrengtų specializuotų automobilių, iš automobilių ir automobilių priekabų – 2 Eur;
· kai prekiaujama ar teikiamos paslaugos kioskuose ir paviljonuose – 2 Eur;
· kai teikiamos viešojo maitinimo paslaugos prie (šalia) esančios viešojo maitinimo įmonės, išplečiant aptarnavimo vietų skaičių arba iš laikinų lauko kavinių už 1 kv. m – 2 Eur;
· kai teikiamos paslaugos:
· nuomos (dviračių, riedučių, paspirtukų, elektromobilių ir pan.) už 1 vnt. – 2 Eur;
·  buities (svėrimo, fotografavimo, piešimo ir pan.) – 2 Eur;
· pasivažinėjimo kinkomuoju transportu, pramoginėmis transporto priemonėmis,  pramoginio jodinėjimo paslaugos ir pan. už 1 vnt. – 12 Eur;
· laisvalaikio pramogų paslaugos ant vandens, kai užimamas plotas iki 500 kv. m – 20 Eur, už kiekvieną papildomą kv. m – 0,10 Eur;
· vandens dviračių, valčių, katamaranų ir pan. paslaugos už 1 vnt. – 12 Eur;
· [bookmark: _Hlk156305590]laisvalaikio ir pramogų paslaugos (batutai, karuselės, šokinėjimo gumos ir pan.), kai užimamas plotas iki 500 kv. m – 20 Eur, už kiekvieną papildomą kv. m – 0,10 Eur;
Vieno mėnesio vietinės rinkliavos dydžiai:
· kai prekiaujama ar teikiamos paslaugos iš (nuo) laikinų prekybos įrenginių, kai užimamas plotas iki 3 kv. m.– 30 Eur, už kiekvieną papildomą kv. m. – 1 Eur;
· kai prekiaujama iš prekybai įrengtų specializuotų automobilių, iš automobilių ir automobilių priekabų – 30 Eur;
· [bookmark: _Hlk156305411]kai prekiaujama ar teikiamos paslaugos kioskuose ir paviljonuose už 1 kv. m. užstatyto ploto – 1 Eur;
· kai teikiamos viešojo maitinimo paslaugos prie (šalia) esančios viešojo maitinimo įmonės, išplečiant aptarnavimo vietų skaičių arba iš laikinų lauko kavinių už 1 kv. m – 1 Eur;
· kai teikiamos paslaugos:
· nuomos (dviračių, riedučių, paspirtukų, elektromobilių ir pan.) už 1 vnt. – 20 Eur;
· buities (svėrimo, fotografavimo, piešimo ir pan.) – 30 Eur;
· pasivažinėjimo kinkomuoju transportu, pramoginėmis transporto priemonėmis,  pramoginio jodinėjimo paslaugos ir pan. už 1 vnt. – 40 Eur;
· laisvalaikio pramogų paslaugos ant vandens, kai užimamas plotas iki 500 kv. m – 100 Eur, už kiekvieną papildomą kv. m - 0,10 Eur;
· vandens dviračių, valčių, katamaranų ir pan. paslaugos už 1 vnt. – 50 Eur;
· laisvalaikio ir pramogų paslaugos (batutai, karuselės, šokinėjimo gumos ir pan.), kai užimamas plotas iki 500 kv. m – 100 Eur, už kiekvieną papildomą kv. m – 0,10 Eur;
· už vienos elektrinių paspirtukų ir (ar) dviračių pastatymo vietos nuomą iki 15 kv. m - 30 Eur, už kiekvieną papildomą kv. m – 0,10 Eur.
Kai Leidimas išduodamas Savivaldybei organizavus viešąjį konkursą, vietinės rinkliavos dydžiu laikomas didžiausias konkurso dalyvio pasiūlytas mokėti vietinės rinkliavos dydis, kuris negali būti mažesnis nei Nuostatų nurodyti dydžiai.

	Prašymo forma, pildymo pavyzdys ir prašymo turinys
	Paraiškos forma 

	Paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	· Marijampolės savivaldybės administracija, Marijampolė, J. Basanavičiaus a. 1, I aukštas, 
3, 4 langelis.

· Igliaukos seniūnija: 
         Marijampolės sav., Igliauka, Vytauto g. 19
         Marijampolės sav., Gudeliai, Vytauto g. 8;
· Liudvinavo seniūnija, Marijampolės sav., Liudvinavas, Vytauto g. 6;
· Mokolų seniūnija: 
         Marijampolė, Lietuvininkų g. 18
         Marijampolės sav., Šunskai, Varpo g. 32;

· Patašinės seniūnija, Marijampolė, Lietuvininkų g. 18;
· Sasnavos seniūnija, Marijampolės sav., Sasnava, Sūduvos g. 27

Paslauga teikiama ir elektroniniu būdu https://www.epaslaugos.lt/portal/login





